**Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за курсова работа* в Системата Дистанционното Обучение.**

**Казус 6:** След многократни проверки на багажа си г-н К.А. установява, че е забравил опаковката Bactrim DS (Сулфаметоксазол / триметоприм 800/160 мг) у дома. Отпускането на медикаментае с рецепта от лекуващ лекар. Г-н К.А. ще прекара 3-седмична ваканция в планината. Bactrim DS му е изписан срещу болезнена инфекция на пикочните пътища. Неговият лекар е подчертал необходимостта от приемането на медикамента и цялостното изпълнение на терапията.

Г-н К.А. намира аптека в планинския курорт и обяснява на фармацевта, че е забравил рецептата за медикамента у дома. Г-н К.А. предоставя на фармацевта информация за лекуващия го лекар, име и дозировка на медикамента. Фармацевтът успява да види медицинския профил на пациента през компютъра в аптеката, тъй като г-н К.А. има карта за намаление на някои лекарства. Фармацевтът се опитва да се свърже с лекуващия лекар, но безуспешно, тъй като лекарят е бил извън града и ще се върне след 4 дни. Фармацевтът предава информацията на пациента.

Г-н К.А. моли фармацевта да му предостави медикамента и да разговаря с лекуващия го лекар по-късно. Клиентът посочва, че ще пътува високо в планината за риболов и иска успешно да завърши лечението си.

Фармацевтът знае, че законът забранява изпълнение на рецепта без разрешение. Фармацевтът може да предостави минимално количество от медикамента за поддръжне на лечението, но анти-бактериалните медикаменти не попадат в тази категория. От друга страна, Bactrim DS не е вид лекарство, което има сериозен потенциал за злоупотреба. Освен това, неблагоприятните ефекти на лекарството, са минимални. Фармацевтът знае, че има рискове от неблагоприятно повлияване на заболяването, ако анти-бактериалното лечение спре. Как да постъпи фармацевта?